फोटो लेना चाहता था फूड डिलीवरी करने वाला लड़का, ऋतिक ने कर दिया मना
Hrithik Roshan Bodyguard Video Goes Viral; Refuses to Take Photo with Food Delivery Boy इस बीच एक फूड डिलीवरी करने वाले एक लड़के ने ऋतिक के साथ फोटो लेने के लिए पूछा। लेकिन, ऋतिक ने उन्हें मना कर दिया।
हाल ही में ऋतिक रोशन और एक्स वाइफ सुजैन खान और उनके बॉयफ्रेंड अर्सलान गोनी के साथ नजर आए। तीनों ने मुंबई के एक रेस्टोरेंट में साथ में डिनर किया। डिनर करने के बाद ऋतिक कार के पास बाकी लोगों का इंतजार कर रहे थे।
इस बीच एक फूड डिलीवरी करने वाले एक लड़के ने ऋतिक के साथ फोटो लेने के लिए पूछा। लेकिन, ऋतिक ने उन्हें मना कर दिया। इसके बाद उनके बॉडी गार्ड ने फूड डिलीवरी बॉय को धक्का देकर दूर कर दिया। इस पूरे इंसिडेंट का वीडियो सोशल मीडिया पर वायरल हो रहा है। गार्ड के इस बर्ताव पर ऋतिक ने कुछ नहीं कहा।
ऋतिक की चुप्पी पर नाराज हुए यूजर्स 
सोशल मीडिया पर यूजर्स ऋतिक ट्रोल कर रहे हैं। ऋतिक ने बॉडी गार्ड को कुछ नहीं कहा इस बात पर भी लोग नाराजगी जता रहे हैं। एक यूजर ने वीडियो पर लिखा- एक फैन पिक्चर लेना चाहता था, बॉडी गार्ड ने उसे धक्का दे दिया और ऋतिक ने कुछ भी नहीं कहा। ऐसा कैसे कर सकते हैं वो ?
वहीं एक फैन ने लिखा- फिल्म रिलीज होने से पहले प्रमोशन में तो कोई भी ऐसे धक्का नहीं देता, तो अब क्यों ?
इस दौरान ऋतिक रोशन ने ब्लैक टी-शर्ट और ब्लू डेनिम के साथ कैप और ब्लैक शूज पहने। इस इंसिडेंट के कुछ देर बाद सुजैन खान के भाई जायद खान भी आ गए।